b"\n_START_ARTICLE_\nParadella crespa\n_START_SECTION_\nNomenclatura\n_START_PARAGRAPH_\nLa paradella crespa pertany a la fam\xc3\xadlia de les poligon\xc3\xa0cies i una esp\xc3\xa8cie pr\xc3\xb2xima a ella \xc3\xa9s Rumex obdutifolius. Tamb\xc3\xa9 s'anomena popularment llengua de bou, Acedera, Agrella, arengada de porc, Paradella crespa, remenguera, Roma i Romaril. La seva etimologia es basa en el nom gen\xc3\xa8ric del llat\xc3\xad Rumex, el qual indica la forma de la fulla, mentre que el nom gen\xc3\xa8ric indica la caracter\xc3\xadstica \xc3\xa0spera i arrissada de la fulla i prov\xc3\xa9 del llat\xc3\xad crispus, que igualment es pot aplicar a un terreny; tur\xc3\xb3 crespu, pedra crespa.\n_START_SECTION_\nEcologia i h\xc3\xa0bitat\n_START_PARAGRAPH_\nAquesta planta \xc3\xa9s nativa d'\xc3\x80sia i \xc3\xa9s cosmopolita i subcosmopolita. Es troba en zones temperades i tropicals d'arreu del m\xc3\xb3n._NEWLINE_Es troba a Barcelona, Girona, Lleida, Tarragona i a les Illes Balears en herbassars nitr\xc3\xb2fils, sobre s\xc3\xb2l humit i marges de cursos d'aigua. \xc3\x89s un arbust que no pot viure en llocs secs i molt c\xc3\xa0lids ni en zones on la temperatura sigui molt baixa.\n_START_SECTION_\nDescripci\xc3\xb3\n_START_PARAGRAPH_\nLa paradella crespa \xc3\xa9s una planta hemicript\xc3\xb2fita hermafrodita o unisexual._NEWLINE_Mesura de 50cm a 1,2m d'al\xc3\xa7ada; normalment no sobrepassa l'al\xc3\xa7ada d'un metre, i \xc3\xa9s per aix\xc3\xb2 que el podem considerar arbust._NEWLINE_La seva rel \xc3\xa9s fasciculada i pivotant. \xc3\x89s de color groguenc-ataronjat i mesura fins a 30\xc2\xa0cm de llarg i, a m\xc3\xa9s, est\xc3\xa0 prove\xc3\xafda de diverses arrels advent\xc3\xadcies les quals solen ser molt gruixudes._NEWLINE_La tija \xc3\xa9s herb\xc3\xa0cea i la seva ramificaci\xc3\xb3 \xc3\xa9s simp\xc3\xb2dica. Tamb\xc3\xa9 t\xc3\xa9 ratlles longitudinals i \xc3\xa9s simple o amb ramificacions en la part superior_NEWLINE_Les fulles s\xc3\xb3n lobulades i de disposici\xc3\xb3 alterna. Les fulles basals s\xc3\xb3n peciolades, amb el limbe ovat-lanceolat i base cunejada o arrodonida i les caulinars presenten un pec\xc3\xadol curt o b\xc3\xa9 s\xc3\xb3n s\xc3\xa8ssils. Les fulles superiors s\xc3\xb3n m\xc3\xa9s redu\xc3\xafdes._NEWLINE_Ni les fulles ni la tija presenten pilositat_NEWLINE_La infloresc\xc3\xa8ncia \xc3\xa9s de pan\xc3\xadcula laxa. T\xc3\xa9 flors verticilades disposades en pan\xc3\xadcules denses, estretes, ascendents, i de 10 a 50\xc2\xa0cm de llarg._NEWLINE_El periant est\xc3\xa0 format per sis peces; les externes s\xc3\xb3n patents i les internes o valves erectes s\xc3\xb3n tuberculades i acrescents en la fructificaci\xc3\xb3. El seu color pot ser verd-blanc o rosat i sol florir a partir de l'abril._NEWLINE_L'androceu est\xc3\xa0 format per 7-8 estams oposip\xc3\xa8tals, de dif\xc3\xadcil visualitzaci\xc3\xb3._NEWLINE_El gineceu presenta un ovari lliure, ovoide que d\xc3\xb3na lloc posteriorment al fruit _NEWLINE_El fruit \xc3\xa9s un petit aqueni envoltat per valves internes: t\xc3\xa9 el contorn ovat de 2-3\xc2\xa0mm de llarg i 0.9-1,7\xc2\xa0mm d'ample. El seu color \xc3\xa9s castany o castany fosc i prov\xc3\xa9 d'un \xc3\xbanic carpel (\xc3\xa9s unicarpelar)\n_START_SECTION_\nPart utilitzada\n_START_PARAGRAPH_\nLa droga de la planta es troba en l'arrel i s'utilitza, per tant, el rizoma, que \xc3\xa9s la part fresca de l'arrel, que sol ser la m\xc3\xa9s jove. Tamb\xc3\xa9 es poden utilitzar les fulles, que tenen el mateix efecte farmacol\xc3\xb2gic.\n_START_SECTION_\nUsos medicinals\n_START_PARAGRAPH_\nS'utilitza per al tractament de restrenyiment cr\xc3\xb2nic, an\xc3\xa8mia, en individus amb defenses escasses i tamb\xc3\xa9 per tractament de diarrea.\n_START_SECTION_\nAccions farmacol\xc3\xb2giques/propietats\n_START_PARAGRAPH_\n\xc3\xa9s antian\xc3\xa8mic, remineralitzant cicatritzant, vitam\xc3\xadnic, expectorant, estimulant de les defenses org\xc3\xa0niques, i tamb\xc3\xa9 es pot atribuir l'acci\xc3\xb3 de diur\xc3\xa8tic.Pel seu contingut en derivats antraquin\xc3\xb2nics hauria de presentar acci\xc3\xb3 laxant suau, en canvi pel seu contingut en tanins tamb\xc3\xa9 pot \xc3\xa9sser utilitzat com astringent(antidiarreic) i, de fet, aquesta \xc3\xa9s la seva principal aplicaci\xc3\xb3 popular, a m\xc3\xa9s d'hemost\xc3\xa0tic local.\n_START_SECTION_\nToxicitat\n_START_PARAGRAPH_\n\xc3\x89s lleugerament t\xc3\xb2xica. Aquesta planta pot ser t\xc3\xb2xica per al ramat i causa dermatitis a individus susceptibles.Pot ocasionar diarrea lleu i no ha de ser administrada a persones que estiguin prenent medicaments per disminuir el calci en sang.A m\xc3\xa9s, no \xc3\xa9s recomanable la seva presa en dones embarassades.No utilitzar aquest remei en persones amb arr\xc3\xadtmies, insufici\xc3\xa8ncia card\xc3\xadaca o hep\xc3\xa0tica o renal, ja que pot provocar litiasi ox\xc3\xa0lica, pel seu contingut en oxalats. Tamb\xc3\xa9 cal evitar la seva ingesti\xc3\xb3 aliment\xc3\xa0ria, ja que la intoxicacions se solen presentar com un quadre gastroent\xc3\xa8ric.\n_START_SECTION_\nObservacions\n_START_PARAGRAPH_\nEs poden utilitzar d'1 a 2 ml de tint de llengua de vaca uns tres cops al dia. Tamb\xc3\xa9 es pot bullir una o dues cullerades de t\xc3\xa9 d'arrel de llengua de vaca i prendre tres cops al dia. Aquests preparats s'utilitzen fonamentalment com a laxants, ja que t\xc3\xa9 petites quantitats de glic\xc3\xb2sids d'antraquinona que afavoreixen aquest efecte. Aquesta s'utilitza tamb\xc3\xa9 en l'herbolari tradicional per estimular la producci\xc3\xb3 de bilis i aix\xc3\xad ajudar a tenir una bona digesti\xc3\xb3.A m\xc3\xa9s, l'arrel d'aquesta planta s'utilitza tamb\xc3\xa9 en tractaments homeop\xc3\xa0tics; s'agafa el seu rizoma fresc amb finalitat de curar la bronquitis i les afeccions gastrointestinals acompanyades de diarrea._NEWLINE_Segons el material bibliogr\xc3\xa0fic, s'ha utilitzat Rumex crispus com a medicament des de l'edat mitjana."